Noteomslag
**An der schönen blauen Donau** eller **Donauwalzer** (Op. 314) er en vals av Johann Strauss d.y. som ble komponert høsten/vinteren 1866/1867. Den ble opprinnelig skrevet for sangforeningen Wiener Männergesang-Verein («Mannskoret i Wien»), og da i to versjoner, som orkester- og korvals.

Valsen ble uroppført 15. februar 1867 i Dianabad i Wien-Leopoldstadt. Det foreligger også to versjoner av teksten, én av Josef Weyl og én av Franz von Gernerth. Musikkstykket har vært en av de jevnlig populære innenfor klassisk repertoar.

Da musikken var komponert, ble teksten skrevet Mannskorets poet, Joseph Weyl. Strauss skrev senere mer musikk, og Weyl trengte å endre en del av ordene. Strauss tilpasset stykket til ren orkesterversjon for Verdensutstillingen i Paris i 1867, og det oppnådde suksess i denne utgaven. Instrumentalversjonen er den mest vanlige oppføringen i dag. En alternativ tekst ved Franz von Gernerth, «Donau so blau», er også tidvis benyttet. Stykket hadde sin premiere i USA i orkesterversjon den 1. juli 1867 i New York, og i Storbritannia hadde korversjonen premiere den 21. september 1867 i London ved promenadekonsertene i Covent Garden.

Nasjonal betydning
------------------

I 1874 betegnet musikkanmelderen Eduard Hanslick donauvalsen som en «ordløs freds-Marseillaise» Allerede i 1888 ble den nevnt sammen med Keiserhymnen og nasjonalsangen. Uroppførelsen av Gernerths tekst i 1890 ble også mottatt med god kritikk.

Efter den annen verdenskrig manglet man en nasjonalsang, og ved kunngjøringen av landets gjenvunne uavhengighet spilte man valsen foran parlamentsbygningen i Wien. Likeledes ble den benyttet som «nasjonalsang» ved idrettsarrangementer, blant annet av fotballandslaget inntil Østerrike fikk sin nåværende *Land der Berge, Land am Strome* i 1946.

Tradisjonelt blir valsen spilt ved årsskiftet i alle østerrikske offentlige radio- og tv-sendere, slik at den innleder nyåret. Den er også, sammen med Radetzkymarsch et fast ekstranummer i Wiener-filharmonikernes nyttårskonsert, selv om den ikke står på programmet.

I andre media
-------------

Valsen spile en fremtredende rolle i Stanley Kubricks episke science-fiction-film *2001: En romodyssé.*

Lydprøve
--------

Johann Strauss d.y.: An der schönen blauen Donau

Referanser
----------

1. ↑  Palmer, Alan (1997): *Twilight of the Habsburgs: The Life and Times of Emperor Francis Joseph*. New York: Atlantic Monthly Press. ISBN 0-87113-665-1. s. 180
2. ↑  Cheltenham Symphony Orchestra: program notes Arkivert 21. juli 2011 hos Wayback Machine.
3. ↑  Weigel, Hans (1960): *Flucht vor der Grösse: Beiträge zur Erkenntnis und Selbsterkenntnis Österreichs*, Wollzeilen Verlag, s. 244
4. ↑  Wiener Gemeinderat (utg.), Robert Hamerling, Heinrich Zeissberg, Max Wirth, Karl Weiss, Karl Glossy, Robert Zimmermann, Emanuel Hannak, Karl Friedrich Arnold von Lützow, Jacob von Falke, Heinrich Richter, Eduard Hanslick, Ludwig Speidel, Friedrich Uhl: *Wien, 1848-1888: Des Babenberger erwachen in der Vornacht des 2. Dec. 1888*, s. 96
5. ↑  «THE BLUE DANUBE by JOHANN STRAUSS II» **(engelsk)**. Songfacts. Besøkt 28. desember 2015.

Eksterne lenker
---------------

* (en) An der schönen blauen Donau – kategori av bilder, video eller lyd på Commons Rediger på Wikidata
* The Blue Danube: Fritt tilgjengelige noter i International Music Score Library Project.
* Sheet music for «On the Beautiful Blue Danube», John Church Company, 1868.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** NLA **·** BNE
 |